**דברי תורה לפרשת "בא"**

**נפתח את דברי התורה במשל שהביא רבי אברהם פטאל, חמיו של הרב עובדיה יוסף זצוק"ל, הממחיש לנו עד כמה ה' יתברך דואג לנו יותר בכל זמן ובכל דבר.**

**מספרים על שתי מדינות שהיו במלחמה שנים רבות על שטח מסוים. והמלחמה התקיימה ללא הכרעה. לימים בא אחד מראשי המדינות הסמוכות ואמר "עד מתי תלחמו וישפך דם נקי, אני מציע לכם שכל אחד ייקח נציג מטעמו, וילחמו שניהם בלבד, והמדינה שנציגה ינצח תקבל את השטח". שמעו זאת הצדדים וקיבלו את ההצעה. ואכן נקבע יום לקרב הקובע, כשכל צד בוחר לו לוחם מטעמו. ביום הגורלי התכנסו ראשי המדינות משני הצדדים באצטדיון בעיר ניטרלית, נכנסו שני הלוחמים, אחד חזק שמן וגבוה, והשני לוחם רזה ונמוך, והחלו להילחם זה בזה, כשעל המנצח מוטל להטיל את חברו לבור שנמצא בסוף המגרש. תוך כדי הקרב הצליח הלוחם השמן והענק להרים את הלוחם השני הרזה על גבו, והחל לרוץ עימו לכיוון הבור כדי לזרוק אותו לשם ובכך לנצחו, אך להפתעת כולם ברגע האחרון שניה לפני שהגיעו לבור קפץ הלוחם הרזה מגב הלוחם השמן ותפס בזריזות את הלוחם השמן ודחף אותו לבור ובכך הוכרעה המלחמה ארוכת השנים. במסיבת הניצחון שערך המלך המנצח ללוחם, שאל אותו המלך, מדוע נתת לו להרים אותך על גבו ובכך היינו בטוחים שאנו מפסידים את המלחמה, היית צריך להרימו מראש! ענה לו הלוחם בחיוך, ידעתי שאנצח אותו, אך הוא איש שמן ומלא, ואני איש רזה, מדוע אני אתעייף להרימו עד הבור? נתתי לו להרים אותי, וברגע המתאים והנכון קפצתי וניצחתי. וכך הוא הנמשל והמסר אלינו.. ה' נתן למצרים לסחוב את כל רכושם עד ים סוף, ולאחר קריעת ים סוף בני ישראל באו וקבלו את הרכוש הגדול כפי שהובטח לאברהם אבינו, "ואחרי כן יצאו ברכוש גדול". לכן עשה ה' איתנו רק טוב בכך שאומנם יצאנו עם רכוש קטן ממצרים, אך לקראת ים סוף המצרים טבעו וכל רכושם הרב היה בידינו , יצא מכך שהם סחבו את רוב הרכוש עבורנו, ומכאן אנו רואים את גודל אהבתו ורחמנותו של ה' ועד כמה הוא חפץ אך ורק בטובתנו ועלינו לנסות ולהחזיר לו טוב כפי שהוא עושה איתנו, ולהודות לו על הכל.**

**ונקשה, למה כתוב "בא אל פרעה" ? מדוע לא אומר ה' למשה "לך" אל פרעה, מדוע דווקא בלשון "בא" ולא "לך אל פרעה" ? אלא זה כמו ילד קטן שהולך עם אביו ורואה איזה כלב גדול אז הילד מפחד, אומר לו אביו "בא איתי תן לי יד ואל תפחד", כך אמר הקב"ה למשה "בא אל פרעה", בוא נלך יחד, אני ואתה ביחד נלך, שהרי אם היה אומר לו לך, זה נשמע כאילו הוא הולך לבד, אבל שאומר לו ה' "בוא" זה בוא נלך אני ואתה יחד לפרעה וביד חזקה אוציא את עם ישראל ממצרים. וזה רמז לכל אחד ששב בתשובה ומתקרב לה' ונעשה כבריה חדשה- ילד קטן שנולד מחדש, כדי להתמודד עם היצר הרע צריכים לבקש עזרה ה', אם לא נבקש עזרה מה' לא נוכל לעמוד מולו. אותו דבר משה, ה' ראה שמשה לא יכול לבד מול פרעה, לכן אמר לו ה' "בא" אל פרעה, כלומר ביחד אני ואתה..**

**רשום בפרשה "וישאלו איש מאת רעהו וכו'.. ומיד לאחר מכן רשום "ויתן ה' את חן העם בעיני מצרים" ומה הקשר בין הדברים? אלא אפשר לבאר זאת כך : אם בני ישראל גומלים חסד אחד עם השני ועוזרים אחד לשני אז ה' נותן את חן עם ישראל בעיני העמים האחרים. כלומר כאשר איש עוזר לחברו בעת צרה ותומך בו, אז ה' נותן את חן העם (ישראל) בעיני העולם. אך כאשר יש מחלוקות במדינה ושנאת חינם, האויבים שלנו אומות העולם באים נגדנו. והינה פה אפשר להזכיר את הסיבה מדוע ה' מבקש בלשון בקשה "דבר נא" שיקחו עם ישראל וישאילו מהמצרים, ה' מבקש בלשון בקשה כי יודע ה' שכסף מעוור את האדם ולכן מזהיר ה' את בני ישראל שלא תתפתו להשאיל איש מאת רעהו בגלל החמדנות לכסף, אלא לשם שמיים כי אני ביקשתי, לכן הוא אומר "דבר נא" בלשון בקשה, בבקשה לא להתפתות ליצר הרע, ולהשאיל לשם שמיים כי אני ה' ביקשתי. יש עוד סיבות מדוע בלשון בקשה, שהרי היה חשוב לה' יתברך שההבטחה שלו לצדיק- אברהם אבינו תתקיים, שהרי אמר לו שיהיו משועבדים אך אמר לו שגם יצאו ברכוש גדול ולכן היה חשוב לו לבקש בלשון נא בלשון בקשה, שיקחו על מנת שלא יהיה צער לאותו צדיק- אברהם אבינו שההבטחה השניה לא התקיימה. ויש קשר גם בין הדברים שאמרנו, שכסף מעוור את האדם, שהרי האותיות "כסף" האותיות שבאות לפני האותיות הן "עין" (לפני האות כ' באה האות י', לפני האות ס' באה האות נ' ולפני האות פ' באה האות ע').**

**בעניין זה, מספרים על רבי חיים מצאנז, שהיה לו תלמיד שהיה עושה צדקות גדולות ביותר, ומתוך הצדקות כבר לא נשאר לו מה לאכול והיה במצב קשה ביותר, אך בכל מקרה היה נותן צדקות. פעם אחת התפלל עליו רבי חיים, ובתחנונים לה' שישלח לו ברכה ועשירות גדולה. ואכן מכוח הברכה של הרב, התעשר לאט לאט אותו אחד וניהיה עשיר גדול ביותר. לאט לאט גם כבר לא פגש את העניים והיו לו יועצים ושרים והם ניהלו את הכסף. את הצדקות הוא שכח מרוב עשירות, והדבר כאב מאוד לכולם. הלכו וסיפרו לרב שהתלמיד שלו התעשר ושכח את העניים "כסף מעוור עיני חכמים". אותו רב קדוש כאב לו מאוד על התלמיד. והחליט ללכת לבקרו. הודיעו מהר לתלמיד שהרב מגיע לבקרו, והתלמיד העשיר החל להתכונן לביקור, אירגן וסידר שולחן גדול ביותר, ארוחה כיד המלך וכו'.. כאשר הגיע רבי חיים מצאנז, החליט הרב שלפני שיושבים לאכול, מסתובבים בבית. התלמיד העשיר שמח כי חשב שהרב רוצה להסתובב בבית ולברך את הבית כולו, והם החלו להסתובב. הגיעו לאחד החלונות שהשקיפו על הרחוב, שאל אותו הרבי, "מה אתה רואה מבעד הזכוכית?" אמר לו העשיר "את הילדים שמשחקים, את האנשים שהולכים ברחוב וכו'.." המשיכו ללכת בבית עד שהגיעו למראה ענקית ויפה ביותר. שאל אותו שוב הרבי, "מה אתה רואה בזכוכית (במראה)"? אמר לו התלמיד "אני רואה את עצמי" אמר לו הרב, "איך אתה רואה את עצמך? זה זכוכית, וגם החלון שם היה זכוכית, שם ראית אנשים ופה אתה רואה את עצמך?" שאל הרב, וענה העשיר "כן כבוד הרב, אומנם אתה חכם גדול אך יש משהו שכנראה אתה לא מבין, המראה זה זכוכית אבל הוסיפו לה קצת כסף בציפוי ולכן בגלל שמוסיפים קצת כסף אתה רואה את עצמך" אמר הרב, "אני לא מבין, הוסיפו קצת כסף אז אתה רואה את עצמך?" אמר לו "כן הרב זה ככה זה," הסתכל עליו רבי חיים ואמר "ישמעו אוזנך מה שפיך מדבר" – הוסיפו לך כסף, נהפכת לעשיר, אתה התחלת לראות את עצמך.. איפה הצדקות? איפה הרחמים על העניים? איפה הימים שפעם היית עושה הכל בשביל הצדקות? הוסיפו כסף ואתה רואה את עצמך??" התבייש התלמיד העשיר וביקש את סליחת הרב, למחרת כבר החל בצדקות וחזר להיות צנוע-כאחד האדם.**

**עוד דבר נפלא שראינו, ה' מצווה את בני ישראל "ונתנו על שתי המזוזות ועל המשקוף", אך בהמשך רואים שמשה מבקש דבר הפוך, הוא מבקש קודם כל לתת את הדם על המשקוף ולאחר מכן על שתי המזוזות. ומדוע הופך משה את סדר הדברים? אפשר לפרש זאת שוב על פי מה שאמרנו על רחמנותו של ה' יתברך. ה' מרוב רחמנותו אמר קודם למרוח למטה על שתי המזוזות שזה יותר קל ואחר כך למעלה על המשקוף, אבל משה אמר להיפך שאנו צריכים להראות את אהבת ה' ולהתאמץ יותר ולעשות מסירות נפש, ולכן קודם על המשקוף שזה יותר קשה ואחר כך על המזוזות.**

**בבא סאלי הקדוש – רבי ישראל אבוחצירא**

**ד' בשבט, יחול יום פטירתו של הקודש הקודשים, סידנא בבא סאלי זכותו תגן עלינו אמן.**

**מספרים סיפור על הבבא סאלי כאשר הגיע לארץ ישראל, התרגשות עזה אחזה בארץ הקודש. השמועה כי הבבא סאלי עומד להגיע ממרוקו לארץ ישראל עשתה לה כנפיים וחיממה את הלבבות. ביום שבו הגיעה הספינה שאיתה הגיע הבבא סאלי לנמל חיפה, המתינה משלחת מכובדת בכניסה לנמל, לקבל את פני הצדיק. בין האנשים שבאו לכבד את הצדיק היה גם שר המשטרה באותם הימים מר שטרית. הבבא סאלי ירד מהספינה וכולם בירכו אותו לשלום ונישקו את ידו. מר שטרית הציע לבבא סאלי להיכנס לרכבו הפרטי כדי שיקח אותו לירושלים עיר הקודש, אך הבבא סאלי הקדוש אמר למר שטרית "אני מניח שרכבו של כבודו לא שובת בשבת ? אם כך אסע בתחבורה ציבורית". הבבא סאלי עלה לאוטובוס שעשה את דרכו מחיפה לירושלים ושקע בתלמודו. הבבא סאלי לפתע ראה שהגיע זמן מנחה, הוא ביקש מהנהג בנימוס אם יוכל לעצור לו את האוטובוס ולחכות שיתפלל בצד הדרך. אולם הנהג שלא הכיר את הבבא סאלי אמר "אוטובוס זה לא מונית, יש לי מסלול ולוח זמנים ואיני יכול לעצור לך ולהמתין שתסיים להתפלל" "אם כן תוריד אותי כאן" ביקש הבבא סאלי בנימוס. הנהג הסביר לו שהוא לא יכול לעצור באמצע הדרך אלא רק בתחנה, הבבא סאלי התעקש לרדת על מנת לא לפספס תפילה והנהג הסכים לעצור לו 100 מטרים מהתחנה. הבבא סאלי ירד מהאוטובוס והחל להתפלל.. כשסיים החל לצעוד לכיוון התחנה על מנת לתפוס אוטובוס לירושלים, בהגיעו לתחנה הבחין באוטובוס עומד, הוא שאל לתומו את הנהג האם הוא מגיע לירושלים, כשנענה בחיוב עלה לאוטובוס. לפתע זיהה על פי האנשים שזה אותו אוטובוס שהוא היה עליו, וממנו ירד להתפלל. הוא שאל את הנהג "מדוע התעכבתם כל כך הרבה זמן?" הנהג סיפר לבבא סאלי כי האוטובוס התקלקל והוא לא מצליח להתניע. "עכשיו שאני כאן תוכל להתניע את האוטובוס שוב" אמר הבבא סאלי לנהג. ואכן איזה פלא, הנהג הצליח להתניע כאילו כלום לא קרה. מהר מאוד כולם ראו איזה איש קדוש הבבא סאלי, "איש קדוש איש קדוש" מלמל הנהג וביקש את סליחתו של הבבא סאלי על שלא רצה לעצור לו ולחכות לו.**

**ועוד מספרים, שבתקופה בה כיהן הבבא סאלי הקדוש כרבה של העיר בודניב, משל בעיר הזאת שליט רע ואכזר שאהב להתעלל ביהודים. באחד הימים נפוצה בעיר השמועה כי אחד מגבירי הקהילה רבי אברהם שמו, עומד לערוך סעודה חגיגית לכבודו של המושל האכזר, מטרת הסעודה היתה לכבד את המושל, בתקווה שאולי הסעודה והכבוד יפייסו את המושל האכזר והוא סוף סוף ירחם על היהודים. כך חשבנו אנשי המקום להתחנף למושל האכזר ובכך יפסיק להתעלל ביהודים. ואכן בהגיע היום של הסעודה נערכה בביתו של רבי אברהם סעודה מכובדת כיד המלך לכבודו של המושל האכזר. כל נכבדי הקהילה הוזמנו, וגם הבבא סאלי הקדוש כמובן שהוזמן. כל הנכבדים הגיעו, המושל נכנס וכולם כיבדו אותו בכבוד רב, שירתו אותו ושימחו אותו וקמו לכבודו ושרו שירים. לפתע נכנס הבבא סאלי באיחור, כולם בירכו אותו לשלום, ואירגנו מקום נכבד לבבא סאלי הקדוש. היה נהוג שכל אחד שמגיע אומר שלום למושל, ומכבד את המושל בכך, אך להפתעת כולם, הבבא סאלי התקדם מושל, ובמקום לברכו לשלום הבבא סאלי היכה בחוזקה במקלו בריצפה והחל לצעוק עליו ולהוכיחו על המעשים הרעים שלו ביהודי הקהילה. פניהם של כולם החווירו כסיד, רבי אברהם בעל הבית כמעט והתעלף מרוב פחד מה יקרה לאחר שהמושל יתעצבן. כולם היו בטוחים כי המושל ישלוף את אקדחו וירה בבא סאלי למוות, או שאולי יגזור עליו מאסר, או כל דבר אחר שהמושל היה יכול לעשות ליהודי העיר. אולם לפלא כולם, כאשר סיים הבבא סאלי את תוכחתו, הוריד המושל את ראשו בהכנעה ומילמל "סליחה.. כבוד הרב אני מתנצל". פחד ורעדה אחזו את המושל, הבבא סאלי היה בעיניו כמלאך, איש קדוש שאסור להתעסק עימו. והינו כעבור כמה ימים נפל בנו של המושל למשכב, חוליו החמיר מאוד והוא נטה למות. אף אחד מהרופאים לא הצליח לרפא אותו. לפתע המושל נזכר ברבם של היהודים – הבבא סאלי הקדוש. הוא מיהר לשלוח שליח שיבקש מהבבא סאלי שיתפלל עבור בנו. הבבא סאלי עלה אל בית המושל, הניח מתחת לראשו של החולה שעון שקיבל מאחיו הקדוש רבי דוד, "עד מחר בבוקר יבריא הבן" אמר הבבא סאלי. ואכן כך היה... מאז אותו מקרה, המושל האכזר הפך למעריצו הגדול של הבבא סאלי, הוא לא העז להתנכל ליהודי העיר וגם בנו שהפך לאחר כמה שנים לשר הפנים של מרוקו גם המשיך בדרכו של אביו והמשיך להטיב ליהודים ולהיות בקשרי ידידות עם הצדיק הקדוש הבבא סאלי. יהי רצון שזכות הצדיק תעמוד לעם ישראל, ולכל אחד בענייניו, ונזכה לגאולה השלמה ולבניין בית המקדש במהרה אמן..**

**מדוע ה' שהוא כל יכול, נותן לפרעה 10 מכות כדי לשחרר את בני ישראל? שאפשר במקום זאת לסיים הכל במכה אחת וזהו? אז מספרים זאת באמצעות משל למישהו שהלך בדרך ומצא 1000 שקל במעטפה. השמחה שלו גדולה מאוד, לעומתו יש אדם נוסף שהלך בדרך ומצא 100 שקל אחרי זה עוד פעם מצא 100 שקל וככה 10 פעמים מצא 100 שקל בסך הכל הוא גם מצא 1000. אבל השמחה של האדם הראשון ושל האדם השני לא אותה שמחה. שניהם מצאו 1000 אך השני שמח 10 פעמים כל פעם שמצא כסף והראשון שמח פעם אחת. אותו דבר לגבי מכות מצרים. אם הכל היה מסתיים במכה אחת אומנם היתה שמחה אך לא דומה השמחה שהיתה ל 10 מכות ו 10 פעמים שעם ישראל רואים את המכות ושמחים כמה גדול ה', ואז לאחר 10 מכות ו 10 פעמים שבהם כולם משבחים את כוח ה' ורואים את ההתעללות במצרים.**

**"כל המזכה את הרבים, אין חטא בא על ידו" - כל מי שרוצה לזכות במצווה ולהיות שותף בהפצת התורה או להקדיש את העלון לקרובים אליו, יפנה אלינו במייל danielbar158@gmail.com או במספר : 0523458725**

**שבת שלום ומבורכת**